Stredná priemyselná škola strojnícka, Duklianska 1, Prešov
Duklianska 1
080 04 Prešov 



	Názov vyučovacieho predmetu
	AUTOMATIZÁCIA

	Počet vyučovacích hodín v ročníkoch
	0 + 0 + 66 + 0 = 66 hodín  

	Stredná odborná škola
	Stredná priemyselná škola strojnícka, Duklianska 1, Prešov

	Názov ŠVP  
	23 Strojárstvo a ostatná kovospracúvacia  výroba

	Názov ŠkVP
	STROJÁRSTVO

	Študijný odbor
	2381 M strojárstvo

	Stupeň vzdelania
	úplne stredné odborné vzdelanie

	Dĺžka štúdia
	4 roky

	Forma štúdia
	denná

	Vyučovací jazyk
	slovenský

	Platnosť učebných osnov
	od 1.9.2025 počnúc 1. ročníkom




Charakteristika vyučovacieho predmetu

Cieľom predmetu automatizácia je štúdium základov automatizácie, t.j. základných pojmov a princípov automatizačnej techniky, základných prvkov, prístrojov a systémov automatizačnej techniky, metód a postupov riešenia problémov automatizácie. Žiak má získavať poznatky zaradené do rôznych poznatkových štruktúr, vzťahov a vývojových tendencií automatizácie technologických procesov i duševných činností. Dôraz sa kladie na rozvoj poznávacích tendencií žiakov, najmä na analýzu, syntézu, indukciu, dedukciu, analogické, hodnotiace a tvorivé myslenie. 
Žiaci získajú absolútny prehľad základných pojmov v oblasti automatizačnej techniky. Dokážu popísať princípy regulačnej a riadiacej techniky a automatických systémov riadenia, pomenovať a identifikovať jednotlivé prvky riadiacich systémov v strojoch a zariadeniach. Dokážu uviesť použitie senzorov a celých meracích reťazcov na meranie elektrických i neelektrických fyzikálnych veličín. Naučia sa pracovať s technickou literatúrou, katalógmi, odbornými časopismi, triediť údaje a využívať ich pri riešení technických problémov. 
Pri vyučovaní predmetu budú využívané také metódy a vyučovacie stratégie, ktoré formujú logické myslenie a rozvíjajú vedomosti, zručnosti a kľúčové kompetencie využiteľné aj v ďalšom vzdelávaní a odbornej praxi. Dôraz sa kladie na tímovú prácu.
Vyučovanie bude prebiehať v učebni pre teoretické vzdelávanie vybavenej potrebnou počítačovou technikou, prezentačnou technikou, simulačným softvérom.
Na dosiahnutie výchovno-vzdelávacích cieľov sa používajú frontálne, skupinové  aj individuálne formy vyučovania. V expozičnej fáze sú využívané demonštračné metódy, problémový výklad a heuristické metódy zamerané na riešenie logických a automatizovaných systémov.
 


	Rámcový rozpis učiva

	[bookmark: _Hlk199397212]3. ročník
	66 hodín spolu

	Úvod do automatického riadenia   
	6 hodín

	Základné pojmy
	

	Účel a dôvody automatizácie
	

	Automatizácia a kybernetika
	

	Číslicové spracovanie informácií
	

	Logické systémy
	16 hodín

	Logické systémy
	

	Logické funkcie
	

	Logické hradlá
	

	Kombinačné obvody
	

	Sekvenčné obvody
	

	Snímače
	16 hodín

	Rozdelenie snímačov
	

	Snímače mechanických veličín
	

	Snímače teploty
	

	Snímače strojového videnia
	

	Senzory pre identifikáciu
	

	Akčné členy
	6 hodín

	Elektrické akčné členy
	

	Elektropneumatické a elektrohydraulické akčné členy
	

	Automatická regulácia
	14 hodín

	Druhy regulácie
	

	Regulačné obvody
	

	Spojité regulátory
	

	Nespojité regulátory
	

	Prenosové prostriedky
	8 hodín

	Zbernice
	

	Počítačové siete
	



Postupnosť v radení tematických celkov a rozsah vyučovania jednotlivých tém v rámcovom rozpise učiva nepredstavuje chronologické a záväzné členenie, ale len obsahovo a logicky usporiadaný systém učiva.
Vyučujúci môže vo vzdelávacom pláne upraviť rozsah vyučovacích hodín určený učebnými osnovami. Vyučujúci vypracuje vzdelávací plán výučby v členení na jednotlivé vyučovacie jednotky.
Vzdelávací plán schvaľuje predmetová komisia a prerokuje pedagogická rada.

